open-index/open-wikipedia-markdown huggingface dataset:
Ερριέττα του Νάσσαου-Βάιλμπουργκ (1780-1857)

Η **Ερριέττα** (γερμ. *Henriette*, 22 Απριλίου 1780 – 2 Ιανουαρίου 1857) από τον Οίκο του Νάσσαου ήταν πριγκίπισσα του Νάσσαου-Βάιλμπουργκ και με τον γάμο της έγινε δούκισσα της Βυρτεμβέργης.

## Βιογραφία
Ήταν το δέκατο τρίτο (έβδομο επιβιώσαν) παιδί και η πέμπτη κόρη του Καρόλου Χριστιανού του Νάσσαου-Βάιλμπουργκ και της Καρολίνας του Νάσσαου, κόρης του Γουλιέλμου Δ΄ της Οράγγης.

Γεννήθηκε στο Κιρχαϊμπόλαντεν και οι απόγονοί της έγιναν ηγεμόνες της Αυστρίας, Ρωσίας, Ολλανδίας, Γερμανίας, Μπάντεν, Βαυαρίας, Αννόβερου, Χοενλόε-Λάνγκενμπουργκ, Όλντενμπουργκ, Ζαλμ-Ζαλμ, Σαξονίας-Βαϊμάρης-Άιζεναχ, Βιντ. Επίσης της Βρετανίας, Ελλάδας, Ρουμανίας, Ισπανίας και Γιουγκοσλαβίας.

## Οικογένεια
Παντρεύτηκε το 1797 τον Λουδοβίκο της Βυρτεμβέργης και είχε πέντε τέκνα:
* Μαρία Δωροθέα (1797 - 1855,) παντρεύτηκε τον Ιωσήφ της Αυστρίας, Παλατινό Κόμη της Ουγγαρίας.
* Αμαλία (1799 - 1848), παντρεύτηκε τον Ιωσήφ της Σαξονίας-Αλτεμβούργου
** Αλεξάνδρα της Σαξονίας-Αλτεμβούργου (1830 - 1911).
*** Όλγα Κωσταντίνοβνα της Ρωσίας, Βασίλισσα της Ελλάδας (1851 - 1925).
* Παυλίνα Θηρεσία (1800 - 1873), παντρεύτηκε τον εξάδελφό της, Γουλιέλμο Α΄ της Βυρτεμβέργης.
* Ελισάβετ Αλεξανδρινή (1802 - 1864), παντρεύτηκε τον Γουλιέλμο της Βάδης.
* Αλέξανδρος (1804 - 1885), Πρίγκιπας της Βυρτεμβέργης.

## Πρόγονοι

## Πηγές
* *Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans* [Genealogy up to the fourth degree inclusive of all the Kings and Princes of sovereign houses of Europe currently living]. Bourdeaux: Frederic Guillaume Birnstiel. 1768. p. 111.

## Παραπομπές


Κατηγορία:Οίκος της Έσσης
Κατηγορία:Δούκισσες της Βυρτεμβέργης
Κατηγορία:Πριγκίπισσες του Νάσσαου-Βάιλμπουργκ
Κατάλογος αιώνων

Οι σελίδες που υπάρχουν στη πιο κάτω λίστα περιλαμβάνουν πληροφορίες για τάσεις και γεγονότα σε ένα συγκεκριμένο **[[Αιώνας|αιώνα]]** και χιλιετία.

## Δείτε ακόμη
* Κατάλογος χιλιετιών
* Κατάλογος δεκαετιών 
* Κατάλογος ετών
* Χρονογραφία

Κατηγορία:Αιώνες
Κατηγορία:Κατάλογοι ανά χρονική περίοδο
Φρειδερίκη του Σλίμπεν

Η **Φρειδερίκη** (γερμ. *Friederike Gräfin von Schlieben*, 28 Φεβρουαρίου 1757 - 17 Δεκεμβρίου 1827) από τον Οίκο του Σλίμπεν ήταν κόρη του Κόμη του Σλίμπεν και με τον γάμο της έγινε δούκισσα του Σλέσβιχ-Χόλσταϊν-Σόντερμπουργκ-Μπεκ.

## Βιογραφία
Η *Φρειδερίκη Αμαλία Αντωνία* ήταν η δεύτερη κόρη του Καρόλου Λεοπόλδου του Σλίμπεν, και της Μαρίας Ελεωνόρας, κόρης του Κόμη του Λέντορφ.

Γεννήθηκε στο Καίνιγκσμπεργκ της Πρωσίας και μέσω του γιου της απόγονοί της είναι η Ελισάβετ Β΄ του Ηνωμένου Βασιλείου, η Μαργαρίτα Β΄ της Δανίας, ο Κωνσταντίνος Β΄ της Ελλάδας, ο Κάρολος ΙΣΤ΄ Γουσταύος της Σουηδίας, ο Χαράλδος Ε΄ της Νορβηγίας, ο Φίλιππος του Βελγίου και ο Ερρίκος του Λουξεμβούργου.

## Οικογένεια
Παντρεύτηκε το 1780 τον Φρειδερίκο Κάρολο Λουδοβίκο του Σλέσβιχ-Χόλσταϊν-Σόντερμπουργκ-Μπεκ και είχε τεκνα:
* Φρειδερίκη (1780 - 1862).
* Λουίζα (1783 - 1803), παντρεύτηκε τον Φρειδερίκο Φερδινάνδο του Άνχαλτ-Κέτεν.
* Φρειδερίκος Γουλιέλμος (1785 - 1831), Δούκας του Σλέσβιχ-Χόλσταϊν-Σόντερμπουργκ-Γκλύξμπουργκ.

## Πηγές
* *Burke's Guide to the Royal Family* (1973), Burke's Peerage, ISBN 0220662223, p. 328
* Darryl Lundy (21 Sep 2007). "Friederike Amalie Gräfin von Schlieben". *ThePeerage.com*. Retrieved 2010-07-31.

## Παραπομπές


Κατηγορία:Πριγκίπισσες της Γερμανίας
Κατηγορία:Γερμανίδες κόμισσες
Κατηγορία:Γερμανίδες δούκισσες
Φρειδερίκη της Έσσης-Ντάρμστατ

Η **Φρειδερίκη** (γερμ. *Friederike*, 20 Αυγούστου 1752 - 22 Μαΐου 1782) του Οίκου της Έσσης ήταν πριγκίπισσα της Έσσης-Ντάρμστατ και με το γάμο της έγινε μεγάλη δούκισσα του Μεκλεμβούργου-Στρέλιτς.

## Βιογραφία
Η *Φρειδερίκη Καρολίνα Λουίζα* γεννήθηκε στο Ντάρμστατ και ήταν το τρίτο παιδί και η πρώτη κόρη του Γεωργίου Γουλιέλμου της Έσσης-Ντάρμστατ και της Μαρίας Λουίζας Αλβερτίνας, κόρης του Χριστιανού Καρόλου Ράινχαρτ του Λάινινγκεν-Ντάγκσμπουργκ-Φάλκενμπουργκ.

Το 1768 παντρεύτηκε τον Κάρολο του Μεκλεμβούργου-Στρέλιτς.

Από τις κόρες της, η δεύτερη παντρεύτηκε το Βασιλιά της Πρωσίας και η τρίτη (στον 2ο γάμο της) το  βασιλιά του Αννοβέρου. Η Φρειδερίκη και ο σύζυγός της ζούσαν στο Αννόβερο, όπου εκείνος ήταν διοικητής της φρουράς του ανακτόρου. 

Η Φρειδερίκη απεβίωσε από επιπλοκές της γέννας, 3 ημέρες μετά τη γέννηση του 10ου παιδιού της στο Αννόβερο, σε ηλικία 30 ετών. Το νεογνό έζησε μία ημέρα. Τάφηκε στη Δουκική Κρύπτη του Ναού του Αγίου Ιωάννη του Βαπτιστή στο Μίροβ. Έπειτα, ο σύζυγός της νυμφεύτηκε την αδελφή της, Καρλόττα, το 1784. Το 1794 αυτός έγινε δούκας του Μεκλεμβούργου-Στρέλιτς ως *Κάρολος Β΄* και το 1815 το Συνέδριο της Βιέννης τον αναβάθμισε σε *[[Μέγας δούκας|μεγάλο δούκα]]*.

## Οικογένεια
Παντρεύτηκε το 1768 τον Κάρολο Β΄ του Μεκλεμβούργου-Στρέλιτς και είχε δέκα τέκνα:
* Καρλόττα Γεωργίνα (1769 - 1818), παντρεύτηκε το Φρειδερίκο της Σαξονίας-Αλτεμβούργου.
* Καρολίνα Αυγούστα (1771 - 1773).
* *Γεώργιος Κάρολος* Φρειδερίκος (1772 - 1773).
* Θηρεσία (1773 - 1839), παντρεύτηκε τον Κάρολο Αλέξανδρο του Τουρν και Τάξις.
* *Φρειδερίκος Γεώργιος* Κάρολος (1 Σεπτεμβρίου - 5 Νοεμβρίου 1775).
* Λουίζα (1776 - 1810), παντρεύτηκε το Φρειδερίκο Γουλιέλμο Γ΄ της Πρωσίας.
* Φρειδερίκη (1778 - 1841), παντρεύτηκε πρώτα το Λουδοβίκο Κάρολο της Πρωσίας και έπειτα τον Ερνέστο Αύγουστο Α΄ του Αννοβέρου.
* Γεώργιος (1779 - 1860), Μέγας Δούκας του Μεκλεμβούργου-Στρέλιτς.
* *Φρειδερίκος Κάρολος* Φερδινάνδος (1781 - 1783).
* Αυγούστα Αλβερτίνα (19 - 20 Μαΐου 1782).

## Πρόγονοι

## Πηγές
* *Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living]* (in French). Bourdeaux: Frederic Guillaume Birnstiel. 1768. p. 70.

## Παραπομπές


Κατηγορία:Οίκος της Έσσης
Λουίζα της Έσσης-Ντάρμστατ (1757-1830)

Η **Λουίζα** (γερμ. *Luise*, 30 Ιανουαρίου 1757 - 14 Φεβρουαρίου 1830) του Οίκου της Έσσης ήταν πριγκίπισσα της Έσσης-Ντάρμστατ και με το γάμο της έγινε μεγάλη δούκισσα της Σαξονίας-Βαϊμάρης-Άιζεναχ.

## Βιογραφία
Η *Λουίζα Αυγούστα* ήταν το έκτο παιδί και η πέμπτη κόρη του Λουδοβίκου Θ΄ της Έσσης-Ντάρμστατ και της Καρολίνας, κόρης του Χριστιανού Γ΄ του Παλατινάτου-Τσβάιμπρυκεν.

## Οικογένεια
Παντρεύτηκε το 1775 τον Κάρολο Αύγουστο της Σαξονίας-Βαϊμάρης-Άιζεναχ και είχε επτά τέκνα:

* Λουίζα Αυγούστα Αμαλία (1779 - 1784).
* θνησιγενής κόρη (10 Σεπτεμβρίου 1781).
* Κάρολος Φρειδερίκος (1783 - 1853), Μέγας Δούκας της Σαξονίας-Βαϊμάρης & Άιζεναχ.
* θνησιγενής γιος (26 Φεβρουαρίου 1785).
* Καρολίνα Λουίζα (1786 - 1816), παντρεύτηκε το Φρειδερίκο Λουδοβίκο του Μεκλεμβούργου-Σβερίν.
* θνησιγενής γιος (13 Απριλίου 1789).
* Βερνάρδος Α΄ (1792 - 1862), Δούκας της Σαξονίας-Βαϊμάρης & Άιζεναχ.

## Πρόγονοι

## Πηγές
* Bornhak, Friederike: Aus Alt-Weimar. Die Großherzoginnen Luise und Maria Paulowna, Breslau 1908.
* Hammerich, Louis Leonor: Zwei kleine Goethestudien. II. Grossherzogin Louise von Sachsen-Weimar – eine politische, keine schöne Seele, Kopenhagen 1962.
* Taxis-Bordogna, Olga: Frauen von Weimar, München 1950.

## Παραπομπές


Κατηγορία:Οίκος της Έσσης
Κατηγορία:Πριγκίπισσες της Σαξονίας-Βαϊμάρης-Άιζεναχ
Κατηγορία:Πριγκίπισσες της Έσσης
Κατηγορία:Γερμανίδες δούκισσες
Έλενα Πάβλοβνα Ρομάνοβα

Η **Ελένη Πάβλοβνα** (ρωσ. *Елена Павловна Романова*, 24 Δεκεμβρίου 1784 π.η. 13 Δεκεμβρίου - 24 Σεπτεμβρίου 1803) του Οίκου των Ρομανώφ ήταν κληρονομική μεγάλη δούκισσα της Ρωσίας και μετέπειτα διάδοχος πριγκίπισσα του Μεγάλου Δουκάτου του Μεκλεμβούργου-Σβερίν.

## Βιογραφία
Ήταν το τέταρτο παιδί και η δεύτερη κόρη του Παύλου της Ρωσίας και της Σοφίας Δωροθέας (''Μαρίας Φιόντοροβνας''), κόρης του Φρειδερίκου Β΄ Ευγένιου της Βυρτεμβέργης.

## Οικογένεια
Παντρεύτηκε το 1799 το Φρειδερίκο Λουδοβίκο, Διάδοχο του Μεγάλου Δουκάτου του Μεκλεμβούργου-Σβερίν, και είχε τέκνα:
* Παύλος Φρειδερίκος (1800 - 1842), Μέγας Δούκας του Μεκλεμβούργου-Σβερίν.
* Μαρία Λουίζα (1803 - 1862), παντρεύτηκε το Γεώργιο της Σαξονίας-Αλτεμβούργου.

## Πρόγονοι

## Παραπομπές


## Πηγές
* Hans Kenzler: Kurze Lebenszeit edel ausgefüllt. Warum Ludwigslust ein Helenen-Paulownen-Mausoleum hat in: Mecklenburg-Magazin (2006), n° 37, p. 13

Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Ρώσοι ευγενείς
Κατηγορία:Μεγάλες Δούκισσες της Ρωσίας
Ριβοδιακόπτης

Στη μοριακή βιολογία, **ριβοδιακόπτης** είναι μία βραχεία αλληλουχία RNA, που αλλάζει διαμόρφωση όταν προσδένει μικρά μόρια, για παράδειγμα μεταβολίτες. Έτσι, ένα mRNA που περιέχει ριβοδιακόπτη εμπλέκεται άμεσα στη ρύθμιση της δικής του δραστηριότητας, σε απόκριση των συγκεντρώσεων του μορίου τελεστή του. Η ανακάλυψη ότι οι σύγχρονοι οργανισμοί χρησιμοποιούν το RNA για να δεσμεύσουν μικρά μόρια, επεκτείνει τις γνωστές φυσικές δυνατότητες του RNA πέρα ​​από την ικανότητά του να κωδικοποιεί πρωτεΐνες, να καταλύει αντιδράσεις ή να δεσμεύει άλλα RNA ή πρωτεϊνικά μακρομόρια.

Ο αρχικός ορισμός του όρου ριβοδιακόπτης σχετίστηκε με τις συγκεντρώσεις μεταβολιτών. Οι περισσότερο γνωστοί ριβοδιακόπτες εμφανίζονται σε βακτήρια, αλλά λειτουργικοί ριβοδιακόπτες ενός τύπου (ριβοδιακόπτης TPP) έχουν ανακαλυφθεί σε φυτά και ορισμένους μύκητες. Ριβοδιακόπτες TPP έχουν προβλεφθεί επίσης για τα *[[αρχαία]]*, αλλά δεν έχουν δοκιμαστεί πειραματικά.

## Παραπομπές σημειώσεις


## Περαιτέρω ανάγνωση
* 

Κατηγορία:RNA
Λουίζα Καρλόττα του Μεκλεμβούργου-Σβερίν

Η **Λουίζα Καρλόττα** (γερμ. *Luise Charlotte*, 19 Νοεμβρίου 1779 - 4 Ιανουαρίου 1801) από τον Οίκο του Μεκλεμβούργου ήταν κόρη του Μεγάλου Δούκα του Μεκλεμβούργου-Σβερίν και με τον γάμο της έγινε δούκισσα της Σαξονίας-Γόθας-Αλτεμβούργου.

## Βιογραφία
Ήταν η πρώτη κόρη του Φρειδερίκου Φραγκίσκου Α΄ του Μεκλεμβούργου-Σβερίν και της Λουίζας της Σαξονίας-Γόθας-Αλτεμβούργου.

## Οικογένεια
Παντρεύτηκε το 1776 τον Αύγουστο της Σαξονίας-Γόθας-Αλτεμβούργου και είχε τέκνα:
* Λουίζα (1800 - 1831), παντρεύτηκε τον Ερνέστο Α΄ της Σαξονίας-Κοβούργου & Γκότα. Ο γιος τους:
** Αλβέρτος (1819 - 1861), νυμφεύτηκε τη Βικτωρία του Ηνωμένου Βασιλείου. Απέκτησαν μεταξύ άλλων τη:
*** Βικτωρία (1840-1901), παντρεύτηκε τον Φρειδερίκο Γ΄ των Χοεντσόλερν αυτοκράτορα της Γερμανίας. Κόρη της ήταν η:
**** Σοφία έγινε Βασίλισσα της Ελλάδας με τον γάμο της με τον Κωνσταντίνο Β΄ της Ελλάδας.

## Πρόγονοι

## Παραπομπές


## Πηγές
* Cecilia of Klercker (1936). Hedvig Elisabeth Charlottas dagbok VII 1800-1806 (The diaries of Hedvig Elizabeth Charlotte VIII 1800-1806) (in Swedish). P.A. Norstedt & Söners förlag Stockholm. p. 63.

Κατηγορία:Οίκος του Μεκλεμβούργου
Κατηγορία:Πριγκίπισσες της Γερμανίας
Κατηγορία:Πριγκίπισσες της Σαξονίας-Γόθας-Αλτεμβούργου
Αυγούστα της Βαυαρίας

H **Αυγούστα** (γερμ. *Augusta*, 21 Ιουνίου 1788 - 13 Μαΐου 1851) από τον Οίκο του Βίττελσμπαχ ήταν πριγκίπισσα της Βαυαρίας και με τον γάμο της έγινε δούκισσα του Λόιχτενμπεργκ.

## Βιογραφία
Η *Αυγούστα Αμαλία Λουδοβίκα Γεωργία* ήταν το δεύτερο παιδί και η πρώτη κόρη του Μαξιμιλιανού Α΄ Ιωσήφ της Βαυαρίας και της Αυγούστας Βιλελμίνης, κόρης του Γεωργίου Γουλιέλμου της Έσσης-Ντάρμστατ.

## Οικογένεια
Παντρεύτηκε το 1806 τον Εζέν ντε Μπωαρναί, μοναχογιό του Αλεξάντρ, Υποκόμη του Μπωαρναί. Ο πατέρας της του έδωσε τον τίτλο του *δούκα του Λόιχτενμπεργκ*. Είχαν επτά τέκνα:
* Ιωσηφίνα (1807 - 1876), παντρεύτηκε τον Όσκαρ Α΄ της Σουηδίας, απέκτησαν πέντε τέκνα.
* Ευγενία (1808 - 1847), παντρεύτηκε τον Κωνσταντίνο του Χοεντσόλλερν-Χέχινγκεν.
* Αύγουστος (1810 - 1835), 2ος Δούκας του Λόιχτενμπεργκ, νυμφεύτηκε τη Μαρία Β΄ της Πορτογαλίας.
* Αμαλία (1812 - 1873), παντρεύτηκε το Πέτρο Α΄ της Πορτογαλίας, Αυτοκράτορα της Βραζιλίας (για τον Πέτρο Α΄ ήταν ο δεύτερος γάμος, ενώ από τον πρώτο είχε τη Μαρία Β΄ και τον Πέτρο Β΄).
* Θεοδολίνδη (1814 - 1857), παντρεύτηκε τον Γουλιέλμο, Δούκα του Ούραχ (του Οίκου της Βυρτεμβέργης), απέκτησαν τέσσερα τέκνα.
* *Καρολίνα* Κλοτίλδη (1816).
* Μαξιμιλιανός (1817 - 1852), 3ος Δούκας του Λόιχτενμπεργκ, νυμφεύτηκε τη Μεγάλη Δούκισσα Μαρία Νικολάγιεβνα, κόρη του Νικολάου Α΄ της Ρωσίας, απέκτησαν έξι τέκνα.

## Πρόγονοι





## Παραπομπές


## Πηγές
* 
* Oman, Carola, *Napoleon's viceroy, Eugène de Beauharnais*, London: Hodder & Stoughton, 1966.

Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Βαυαροί ευγενείς
Κατηγορία:Οίκος του Μπωαρναί
Μέγα Ευύδριο Λάρισας

Το **Μέγα Ευύδριο** είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκει στην **Κοινότητα Μεγάλου Ευυδρίου** (Έδρα: Μέγα Ευύδριο) και υπάγεται στη Δημοτική Ενότητα Ενιππέα (Έδρα: Μέγα Ευύδριο) του Δήμου Φαρσάλων.

## Γεωγραφικές πληροφορίες
Το *Μέγα Ευύδριο Λάρισας* βρίσκεται σε υψόμετρο 139 μέτρων και έχει πληθυσμό 155 κατοίκων, σύμφωνα με την Απογραφή του 2011. Μέχρι το 1949 ονομαζόταν *Μέγα Γκουσγουνάρι*. Από το 1999, έως το 2010, ήταν έδρα του Δήμου Ενιππέα.

## Απογραφή πληθυσμού

## Διατελέσαντες Κοινοτάρχες

## Εξωτερικοί σύνδεσμοι
* Διοικητικές μεταβολές οικισμών - Μέγα Ευύδριο Λάρισας (Γκουσγουνάρι Λάρισας) (Ε.Ε.Τ.Α.Α.).
* Κοινοτικές Εκλογές - Κοινότητα Μεγάλου Ευυδρίου (1978, 1982, 1986, 1990, 1994) (Ε.Ε.Τ.Α.Α.).

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Φαρσάλων
Καρλόττα της Σαξονίας-Χιλντμπουργκχάουζεν

Η **Καρλόττα** (γερμ. *Charlotte*, 17 Ιουνίου 1787 - 12 Δεκεμβρίου 1847) του Οίκου των Βέττιν ήταν πριγκίπισσα της Σαξονίας-Χιλντμπουργκχάουζεν, μετέπειτα Σαξονίας-Αλτεμβούργου, και με το γάμο της έγινε πριγκίπισσα της Βυρτεμβέργης.

## Βιογραφία
Η *Αικατερίνη Καρλόττα Γεωργίνα Φρειδερίκη Σοφία Θηρεσία* ήταν το δεύτερο (πρώτο επιζών) παιδί και η πρώτη κόρη του Φρειδερίκου της Σαξονίας-Χιλντμπουργκχάουζεν (μετέπειτα Σαξονίας-Αλτεμβούργου) και της Καρλόττας Γεωργίνας, κόρης του Καρόλου Β΄ του Μεκλεμβούργου-Στρέλιτς.

Ο σύζυγός της, Παύλος, δευτερότοκος γιος του Βασιλιά της Βυρτεμβέργης, είχε ερωμένη και νόθο τέκνο. Η Καρλόττα τον διαζεύχθηκε σύντομα μετά τη γέννηση του τελευταίου τέκνου τους. Ο Παύλος νυμφεύτηκε την ερωμένη του και έπειτα απέκτησε και άλλη ερωμένη. Τον άτεκνο ανιψιό του Βασιλιά της Βυρτεμβέργης, Κάρολο, διαδέχθηκε ο εγγονός του Παύλου και της Καρλόττας, Γουλιέλμος Β΄.

Απεβίωσε σε ηλικία 60 ετών στο Βασιλικό Παλάτι του Μπάμπεργκ και ενταφιάστηκε στην κρύπτη του Οίκου της Βυρτεμβέργης στο Λούντβιχμπουργκ.

## Οικογένεια
Παντρεύτηκε το 1805 τον Παύλο της Βυρτεμβέργης και είχε πέντε τέκνα:
* Καρλόττα (μετέπειτα ''Ελένη Πάβλοβνα'') (1807 - 1873), παντρεύτηκε το Μιχαήλ Πάβλοβιτς της Ρωσίας.
* Φρειδερίκος (1808 - 1870), Πρίγκιπας της Βυρτεμβέργης, παντρεύτηκε την Αικατερίνη της Βυρτεμβέργης
** Γουλιέλμος Β΄ της Βυρτεμβέργης
* *Κάρολος* Παύλος Φρειδερίκος (1809 - 1810).
* Παυλίνα (1810 - 1856), παντρεύτηκε το Γουλιέλμο του Νάσσαου.
* Αύγουστος (1813 - 1885), Πρίγκιπας της Βυρτεμβέργης.

## Πρόγονοι

## Παραπομπές


## Πηγές
* Michel Huberty, Alain Giraud and F. & B. Magdelaine, *L'Allemagne Dynastique*, volume 2 (1979) pages 504-7, Note 17a.

Κατηγορία:Οίκος των Βέττιν
Κατηγορία:Πριγκίπισσες της Βυρτεμβέργης
Κατηγορία:Πριγκίπισσες της Σαξονίας-Χιλντμπουργκχάουζεν
Κατηγορία:Πριγκίπισσες της Σαξονίας-Αλτεμβούργου
Έμιχ Κάρολος του Λάινινγκεν

Ο **Έμιχ Κάρολος** (γερμ. *Emich Carl*, 27 Σεπτεμβρίου 1763 - 4 Ιουλίου 1814) από τον Οίκο του Λάινινγκεν ήταν 2ος πρίγκιπας του Λάινινγκεν. Ο Γερμανός ευγενής έχει απογόνους βασιλείς της Σουηδίας, της Ισπανίας και της Ελλάδας. Όταν απεβίωσε, η χήρα του Βικτωρία έκανε δεύτερο γάμο και έγινε η μητέρα της Βικτωρίας του Ηνωμένου Βασιλείου.

## Βιογραφία
Γεννήθηκε στο Ντύρκχαϊμ (βρίσκεται στη Ρηνανία-Παλατινάτο, όπως και το Λάινινγκεν). Ήταν ο μόνος γιος του Καρόλου Φρειδερίκου Γουλιέλμου του Λάινινγκεν και της Χριστίνας Βιλελμίνας Λουίζας, κόρης του Κόμη του Ζολμς-Ρέντελχαϊμ & Άσενχαϊμ. Το 1779 ο πατέρας του έγινε πρίγκιπας της Αυτοκρατορίας και ο Έμιχ Κάρολος διάδοχος. Το 1807 διάδεχθηκε τον πατέρα του ως 2ος πρίγκιπας του Λάινινγκεν.

Απεβίωσε στο Άμορμπαχ σε ηλικία 51 ετών και τον διαδέχθηκε ο μόνος γιος του Κάρολος. Τέσσερα έτη μετά το τέλος του η δεύτερη σύζυγός του, Βικτωρία, έκανε δεύτερο γάμο με τον Εδουάρδο, Δούκα του Κεντ & Στράδερν, 4ο γιο του Γεωργίου Γ΄ του Ηνωμένου Βασιλείου· το μόνο τέκνο τους, η Βικτωρία, έγινε βασίλισσα του Ηνωμένου Βασιλείου.

## Οικογένεια
Νυμφεύτηκε πρώτα το 1787 την Ερριέττα, κόρη του Ερρίκου ΚΔ΄ Ρόυς του Έμπερσντορφ, και είχε τέκνο:
* *Φρειδερίκος* Κάρολος Ερρίκος Λουδοβίκος (1793 - 1800).

Το 1801 απεβίωσε η Ερριέττα και το επόμενο έτος ο Έμιχ Κάρολος έκανε δεύτερο γάμο με την ανιψιά της Βικτωρία, κόρη του Φραγκίσκου της Σαξονίας-Κοβούργου-Ζάαλφελντ. Είχε τέκνα:
* *Κάρολος* Φρειδερίκος Γουλιέλμος Έμιχ (1804 - 1856), 4ος Πρίγκιπας του Λάινινγκεν.
* Θεοδώρα (1807 - 1872), παντρεύτηκε τον Ερνέστο Α΄ του Χόενλοε-Λάνγκενμπουργκ.

## Παραπομπές

## Πηγές
* Thomas Gehrlein: Das Haus Leiningen. 900 Jahre Gesamtgeschichte mit Stammfolgen. Deutsche Fürstenhäuser. Heft 32. Börde Verlag, Werl 2011, ISBN 978-3-9811993-9-0, S. 25
* Marek, Miroslav. "leiningen/leiningen6.html#EC". Genealogy.EU.

Κατηγορία:Οίκος του Λάινινγκεν
Αμαλία της Έσσης-Χόμπουργκ

Η **Αμαλία** (γερμ. *Amalie von Hessen-Homburg*, 29 Ιουνίου 1774 - 3 Φεβρουαρίου 1846) του Οίκου της Έσσης ήταν πριγκίπισσα της Έσσης-Χόμπουργκ και με τον γάμο της έγινε πριγκίπισσα του Άνχαλτ-Ντέσσαου.

## Βιογραφία
Η *Χριστιανή Αμαλία* ήταν το έκτο (πέμπτο επιζήσαν) παιδί και η τρίτη κόρη του Φρειδερίκου Ε΄ της Έσσης-Χόμπουργκ και της Καρολίνας, κόρης του Λουδοβίκου Θ΄ της Έσσης-Ντάρμστατ. Γεννήθηκε στο Μπαντ Χόμπουργκ φορ ντερ Χέε της Έσσης.

Το 1792 παντρεύτηκε το Φρειδερίκο του Άνχαλτ-Ντέσσαου και απέκτησαν επτά παιδιά.

Απεβίωσε σε ηλικία 71 ετών στο Ντέσσαου.

## Οικογένεια
Παντρεύτηκε τον Φρειδερίκο του Άνχαλτ-Ντέσσαου και είχε επτά τέκνα:
* Αυγούστα (1793 - 1854), παντρεύτηκε το Φρειδερίκο Γκύντερ του Σβάρτσμπουργκ-Ρούντολστατ.
* Λεοπόλδος Δ΄ (1794 - 1871), Δούκας του Άνχαλτ.
* Γεώργιος Βερνάρδος (1796 - 1865), Πρίγκιπας του Άνχαλτ-Ντεσσάου.
**Παύλος* Χριστιανός (22 Μαρτίου - 4 Μαΐου 1797).
* Λουίζα (1798 - 1858), κωφή, παντρεύτηκε το θείο της, Γουσταύο της Έσσης-Χόμπουργκ.
* Φρειδερίκος Αύγουστος (1799 - 1864), Πρίγκιπας του Άνχαλτ-Ντεσσάου.
* *Γουλιέλμος* Βλαδίμηρος (1807 - 1864), νυμφεύτηκε μοργανατικά την Εμίλια Κλάουσνιτσερ, στην οποία δόθηκε ο τίτλος της *Κυρίας φον Στόλτσενμπεργκ*.

## Πρόγονοι

## Πηγές
* Jan Andres: ''Auf Poesie ist die Sicherheit der Throne gegründet'' S. 89 ff.

## Παραπομπές


Κατηγορία:Οίκος της Έσσης
Αντικαγκελάριος της Γερμανίας

Ο **αναπληρωτής του Ομοσπονδιακού Καγκελαρίου** (γνωστός επίσης και με τους όρους **αντικαγκελάριος**, ) είναι τίτλος μέλους του γερμανικού υπουργικού συμβουλίου. Ο καγκελάριος είναι επικεφαλής της κυβέρνησης και σύμφωνα με το Σύνταγμα δίνει τον τίτλο σε έναν από τους ομοσπονδιακούς υπουργούς. Αυτός ο υπουργός έχει την δυνατότητα να χρησιμοποιήσει τις συνταγματικές εξουσίες του καγκελαρίου όταν τον αντικαθιστά επίσημα. Αυτό δεν έχει συμβεί ποτέ μέχρι τώρα, ωστόσο, σύμφωνα με τους εσωτερικούς κανονισμούς της κυβέρνησης, ο αναπληρωτής καγκελάριος παίρνει την θέση του καγκελαρίου όταν ο καγκελάριος είναι απών σε συνεδριάσεις του υπουργικού συμβουλίου. Σημερινός αντικαγκελάριος είναι, από τις 8 Δεκεμβρίου 2021, ο Ρόμπερτ Χάμπεκ.

## Παραπομπές


Κατηγορία:Πολιτική της Γερμανίας
Άγγελος Φραντζής

Ο **Άγγελος Φραντζής** (Αθήνα, 1970) είναι Έλληνας σκηνοθέτης.

## Βιογραφία
Γεννήθηκε το 1970 στην Αθήνα και σπούδασε σκηνοθεσία στο Ανώτατο Ινστιτούτο Τεχνών των Βρυξελλών. To 1990 σκηνοθέτησε την πρώτη μικρού μήκους ταινία του, την *Μικρές ιστορίες γι' ανθρώπους και πορτοκάλια*. Ακολούθησαν άλλες τρεις ταινίες μικρού μήκους, οι *Who's afraid of the big bad wolf?* (1992), *Δεκαεννιά* (1995) και *Τρύπιος κόσμος* (1997). Το σκηνοθετικό του ντεμπούτο σε ταινία μεγάλου μήκους ήταν η *Polaroid*, το 2000. Οι επόμενες ταινίες του ήταν οι *Το Όνειρο του Σκύλου* (2005), *Μέσα στο Δάσος* (2010) και *Σύμπτωμα* (2015).

Το 2018 ολοκληρώθηκε η ταινία του *[[Ακίνητο Ποτάμι]]*, η οποία διαδραματίζεται στη Σιβηρία. Για τη δουλειά του στη ταινία ο Άγγελος Φραντζής έλαβε το βραβείο σκηνοθεσίας στα Βραβεία Ελληνικής Ακαδημίας Κινηματογράφου το 2019. Λίγους μήνες μετά την πρεμιέρα του Ακίνητου Ποταμιού, ο Άγγελος Φραντζής σκηνοθέτησε την επόμενη ταινία του, την Ευτυχία, η οποία είναι βασισμένη στη ζωή της Ευτυχίας Παπαγιαννοπούλου.

Επίσης έχει σκηνοθετήσει διαφημιστικά και έχει συγγράψει άρθρα και βιβλία για τον κινηματογράφο.

## Φιλμογραφία
* *Ο Νόμος του Μέρφυ* (2024)
* *[[Ευτυχία (ταινία, 2019)|Ευτυχία]]* (2019)
* *[[Ακίνητο Ποτάμι]]* (2018)
* *Σύμπτωμα* (2015)
* *Μέσα στο Δάσος* (2010)
* *Το όνειρο του σκύλου* (2005)
* *Polaroid* (2000)

## Παραπομπές


κατηγορία:Έλληνες σκηνοθέτες
Μανουήλ Βουτομύτης

Ο **Εμμανουήλ "Μανουήλ" Βουτομύτης** ή **Βουταμίτης** ή **Βουτουμίτης**, ήταν βυζαντινός στρατηγός, Δούξ, διοικητής της Κύπρου. Έζησε τον 12ο αιώνα και είναι γνωστή η δράση του στην Κύπρο όπου χρημάτισε διοικητής της, το όνομα του συνδέεται με την ίδρυση της Ιεράς μονής Κύκκου.

Ο Μιχαήλ στάλθηκε από τον αυτοκράτορα Μανουήλ Κομνηνό στην Κύπρο να καταστείλει την εξέγερση του βυζαντινού διοικητή της Ραψομάτη, ο Μιχαήλ τον κατεδίωξε, τον νίκησε και ανέλαβε ο ίδιος χρέη διοικητή.

Κάποια μέρα που κυνηγούσε ο Μιχαήλ στα βουνά της Μαραθάσας, έχοντας χαθεί συνάντησε τον μοναχό Ησαΐα, ρωτώντας τον μοναχό που να κατευθυνθεί αυτός έχοντας πάρει όρκο σιωπής δεν του απαντούσε και ο Μιχαήλ τον κακοποίησε. Επιστρέφοντας έπειτα αρρώστησε και κατάλαβε το λάθος του με τον γέροντα και προσευχήθηκε για συγχώρεση, όταν έγινε καλά πήγε να τον συναντήσει πάλι. Εκεί ο γέροντας Ησαΐας του ζήτησε να φέρει την εικόνα της Παναγίας από την Κωνσταντινούπολη στο νησί. Μετά από πολλές περιπέτειες η εικόνα στάλθηκε από τον αυτοκράτορα Αλέξιο στο νησί και δημιουργήθηκε η Μονή Κύκκου.

## Παραπομπές


Κατηγορία:Βυζαντινοί του 12ου αιώνα
Κατηγορία:Βυζαντινοί δούκες
Κατηγορία:Κυβερνήτες του Θέματος Κύπρου
Συμμετοχή της Τζαμάικας στους Θερινούς Ολυμπιακούς Αγώνες 2016

Η **[[Τζαμάικα]]** συμμετείχε στους '''Θερινούς Ολυμπιακούς Αγώνες 2016''' που έγιναν στο Ρίο ντε Τζανέιρο από τις 5 έως τις 21 Αυγούστου 2016. Η Τζαμάικα συμμετέχει σε όλες τις εκδόσεις των αγώνων από το 1948, εκτός από αυτήν του 1960, όπου ήταν μέρος των Βρετανικών Δυτικών Ινδιών.

Η χώρα κέρδισε συνολικά 11 μετάλλια (6 χρυσά, 3 αργυρά, 2 χάλκινα), όλα στο άθλημα του στίβου. Η Τζαμάικα κατατάχθηκε 16η στον πίνακα μεταλλίων.

## Παραπομπές

Τζαμάικα
Θερινοί Ολυμπιακοί Αγώνες 2016
Γουλιέλμος Β΄ της Ολλανδίας

Με το όνομα αυτό υπάρχουν τα εξής πρόσωπα:
* Γουλιέλμος Β΄, κόμης της Ολλανδίας
* Γουλιέλμος Β΄ των Κάτω Χωρών
Αισθησιακή φωτογραφία

Αισθησιακή φωτογραφία είναι είδος φωτογραφίας στο οποίο δίνεται ιδιαίτερη έμφαση στην γοητεία και στον ερωτισμό του μοντέλου. Το μοντέλο μπορεί να ποζάρει ντυμένο ή γυμνό. Ο σωματότυπος ενός αισθησιακού μοντέλου έχει άμεση σχέση με την επιτυχία του. 

Η αισθησιακή φωτογραφία γενικά μπορεί να είναι πολλές φωτογραφίες του αντικειμένου σε ακίνητη πόζα συγκροτημένες σε μία φωτογραφία. Οι αισθησιακές φωτογραφίες που προορίζονται για επαγγελματική χρήση έχουν κυρίως ως αντικείμενο επαγγελματίες μοντέλα, αλλά μπορούν να έχουν ως αντικείμενο και ερασιτέχνες μοντέλα, όμως αυτές οι φωτογραφίες προορίζονται περισσότερο για ιδιωτική ή προσωπική χρήση. Οι φωτογράφοι χρησιμοποιούν ένα συνδυασμό από καλλυντικά και τεχνικές φωτισμού για να δημιουργήσουν μία ελκυστική εικόνα. 

## Gallery

Αρχείο:Deal No Deal 2008.jpg|Μοντέλα ποζάρουν για εξώφυλλο περιοδικού, 2008
Αρχείο:Coca Sarli.jpg|Isabel Sarli, 1973
Αρχείο:Butt Naked Boy (3673727843).jpg|Ημίγυμνο ανδρικό μοντέλο, 2009
Αρχείο:Sneakers - 3 - Picture by Giovanni Dall'Orto, June 30 2009.jpg|Γυμνό ανδρικό μοντέλο, 2009


## Δείτε επίσης

* Φωτογραφία 
* Φωτογραφική μηχανή 

## Παραπομπές


Κατηγορία:Βιομηχανία του σεξ
Κατηγορία:Φωτογραφία ανά είδος
Αλέξιος Κομνηνός (μέγας δουξ)

Ο **Αλέξιος Βρυέννιος Κομνηνός** ήταν Βυζαντινός ναύαρχος και μέγας δουξ. 

Ήταν γιος του Νικηφόρου Βρυέννιου και της Άννας Κομνηνής, εγγονός του αυτοκράτορα Αλέξιου Α΄Κομνηνού. 

Είχε διατελέσει πραίτωρ των συνδυασμένων θεμάτων Ελλάδος και Πελοποννήσου, και μέγας δουξ (ναύαρχος), αναφέρεται πράος και δίκαιος.

## Παραπομπές


Κατηγορία:Βυζαντινοί του 12ου αιώνα
Κατηγορία:Κυβερνήτες του Θέματος Ελλάδος
Κατηγορία:Βυζαντινοί ναύαρχοι
Γκάμλα Σταν

σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Gamla_stan_open_street_map_2009.jpg|δεξιά|μικρογραφία|300x300εσ|Χάρτης του Γκάμλα Σταν
Η **παλιά πόλη**, γνωστή και ως **Γκάμλα Σταν** (), επίσημα γνωστή ως **Πόλη μεταξύ των γεφυρών** μέχρι το 1980 () είναι το ιστορικό κέντρο της Στοκχόλμης, το οποίο βρίσκεται στο νησί Σταντσχόλμεν. Αρχικά, το όνομα "Στοκχόλμη" εφαρμοζόταν μόνο στην Παλιά Πόλη, αλλά καθώς η πόλη επεκτάθηκε, το όνομα εξαπλώθηκε σε ολόκληρη την περιοχή της Στοκχόλμης. Το 2006 στην παλιά πόλη ζούσαν περίπου 3.000 κάτοικοι. Η παλιά πόλη ανήκει στην επαρχία Σέντερμαλμ και έχει έκταση 36 εκταρίων.

Η ίδρυση της παλιάς πόλης χρονολογείται από τον 13ο αιώνα. Έτσι στο Γκάμλα Σταν υπάρχουν πολλά στενά πλακόστρωτα δρομάκια και σοκάκια, ενώ παρατηρήσιμο στοιχείο είναι η παλιά αρχιτεκτονική. Η βορειογερμανική (με την χρήση τούβλων) γοτθική αρχιτεκτονική είχε ισχυρή επιρροή στην αρχιτεκτονική της παλιάς πόλης. Χάρη στην έρευνα από εθελοντές, πολλά κτήρια που αποδίδονταν στον 17ο και 18ο αιώνα, μπορεί να είναι μέχρι και 300 χρόνια παλαιότερα.

Στην παλιά πόλη βρίσκονται:

* το παλάτι της Στοκχόλμης
* η Μεγάλη πλατεία
* το Μουσείο Νόμπελ.
* η Εκκλησία του Αγίου Νικολάου .
* η Γερμανική εκκλησία
* η Φινλανδική εκκλησία .
* η Συνέλευση των Ευγενών
* το Κτίριο του Κοινοβουλίου
* η λωρίδα Μόρτεν Τρότσιγκ, ο στενότερος δρόμος στη Στοκχόλμη.
* Το αγόρι που κοιτάζει το φεγγάρι το οποίο είναι το μικρότερο εξωτερικό μνημείο της Σουηδίας.
* Γραφείο Βασιλικών Κερμάτων,
και άλλα αξιοθέατα.

## Μεταφορές
Στο νησί βρίσκεται ο σταθμός του μετρό Γκάμλα Σταν, μέσω του οποίου περνούν τα τρένα της κόκκινης και πράσινης γραμμής του μετρό της Στοκχόλμης (Τουνελμπάνα).

## Εξωτερικοί σύνδεσμοι

* Ιστοσελίδα του Γκάμλα Σταν 

## Παραπομπές


Κατηγορία:Στοκχόλμη
Τόρνικε Κιπιάνι

Ο **Τόρνικε Κιπιάνι** είναι Γεωργιανός τραγουδιστής. Ο Kipiani νίκησε την πρώτη έκδοση του X Factor στην Γεωργία το 2014. Στις 31 Δεκεμβρίου 2019, ο ανακοινώθηκε ότι θα εκπροσωπήσει την Γεωργία στον Διαγωνισμό Τραγουδιού Eurovision 2020 στο Ρότερνταμ, Ολλανδία, με το τραγούδι "Take Me As I Am", μετά την νίκη του στο Georgian Idol. Αργότερα, ο  ακυρώθηκε λόγω της πανδημίας του COVID-19 και επανεπιλέχθηκε εσωτερικά από τον τηλεοπτικό οργανισμό GPB να εκπροσωπήσει τη χώρα στο . Εκεί ερμήνευσει το "You", όμως αποκλείστηκε από τον μεγάλο τελικό. Το τραγούδι ήρθε στη 16η θέση στον 2ο ημιτελικό.

## Δισκογραφία
### Singles
* 2017: "You Are My Sunshine" (with Giorgi Bolotashvili)
* 2020: "Take Me as I Am"
* 2021: "You"

### Άλμπουμ
* 2016: "Luck"

## You

Το **"You"** είναι ένα τραγούδι του Γεωργιανού τραγουδιστή Τόρνικε Κιπιάνι. Το τραγούδι εκπροσώπησε τη Γεωργία στο  στο Ρότερνταμ της Ολλανδίας.

### Διαγωνισμός Τραγουδιού Eurovision

#### Εσωτερική επιλογή
Στις 26 Ιανουαρίου 2021, το GPB επιβεβαίωσε πως ο Τόρνικε Κιπιάνι θα εκπροσωπήσει τη Γεωργία στο διαγωνισμό του 2021.

#### Στη Eurovision
Η 65η έκδοση της Eurovision πραγματοποιήθηκε στο Rotterdam Ahoy στο Ρότερνταμ της Ολλανδίας και αποτελείτο από δύο ημιτελικούς που διεξήχθησαν στις 18 και 20 Μαΐου, και τον μεγάλο τελικό στις 22 Μαΐου 2021. Σύμφωνα με τους κανονισμούς της Εurovision, κάθε συμμετέχουσα χώρα, εκτός από τη διοργανώτρια χώρα και τις "Μεγάλες Πέντε", που αποτελούνται από τη Γαλλία, τη Γερμανία, την Ιταλία, την Ισπανία και το Ηνωμένο Βασίλειο, πρέπει να προκριθεί από έναν από τους δύο ημιτελικούς για να διαγωνιστεί στον τελικό. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό του 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση κατανομής των ημιτελικών του διαγωνισμού του 2020, που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Η Γεωργία τοποθετήθηκε στο δεύτερο ημιτελικό, που διεξήχθη στις 20 Μαΐου 2021, όμως έμεινε εκτός τελικού.

## Παραπομπές


Κατηγορία:Γεωργιανοί τραγουδιστές
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2021
Κατηγορία:Διαγωνισμός Τραγουδιού Eurovision 2020
Κατηγορία:Συμμετέχοντες στο διαγωνισμό τραγουδιού Eurovision με την Γεωργία
Ραψομάτης

Ο **Ραψομάτης** ήταν βυζαντινός στρατηγός και στασιαστής, διοικητής του Θέματος Κύπρου. Έζησε τα τέλη 11ου αρχές 12ου αιώνα.

Ο Ραψομάτης πιθανότατα σε συνεννόηση με τον διοικητή της Κρήτης Καρύκη στασίασε κατά του αυτοκράτορα Μανουήλ. Ο αυτοκράτορας έστειλε εναντίον του τον Ιωάννη Δούκα ο οποίος αποκαλεί τον Ραψομάτη απειροπόλεμο και άπειρο σε πολεμικές τέχνες. Ο Δούκας έστειλε εναντίον του στράτευμα με διοικητή τον Μανουήλ Βουτομύτη ο οποίος τον νίκησε και τον έπιασε αιχμάλωτο. Αναφέρεται ότι ο Βουτομύτης τον παρέδωσε στον Δούκα για να τον πάει στην Κωνσταντινούπολη όταν αυτός επιστρέψει εκεί και να τον παραδώσει στον αυτοκράτορα.

## Παραπομπές


Κατηγορία:Βυζαντινοί του 12ου αιώνα
Κατηγορία:Βυζαντινοί του 11ου αιώνα
Κατηγορία:Κυβερνήτες του Θέματος Κύπρου
Κατηγορία:Βυζαντινοί επαναστάτες
Κατηγορία:Βυζαντινοί στρατηγοί
Τάσος Μπουλμέτης

Ο **Τάσος Μπουλμέτης** (1957) είναι Έλληνας σκηνοθέτης. Έχει σκηνοθετήσει τις ταινίες *[[Πολίτικη κουζίνα (ταινία)|Πολίτικη Κουζίνα]]*, *Νοτιάς* και *[[1968 (ταινία)|1968]]*. Η *Πολίτικη Κουζίνα* είναι η ταινία η οποία έχει κόψει τα περισσότερα εισιτήρια στην Ελλάδα.

## Βιογραφία
Γεννήθηκε το 1957 στην Κωνσταντινούπολη αλλά το 1964 με τις απελάσεις των Ελλήνων πολιτών της Κωνσταντινούπολης  εγκαταστάθηκε στην Ελλάδα. Σπούδασε αρχικά φυσική στο Πανεπιστήμιο Αθηνών και έπειτα με υποτροφία του ιδρύματος Ωνάση σπούδασε παραγωγή κινηματογράφου και τηλεόρασης στο Πανεπιστήμιο της Καλιφόρνια στο Λος Άντζελες. Επέστρεψε στην Ελλάδα και άρχισε να ασχολείται με τη σκηνοθεσία σε τηλεοπτικές εκπομπές και διαφημίσεις. Ασχολήθηκε επίσης με τα ψηφιακά ειδικά εφέ.

Το 1990 πραγματοποίησε το σκηνοθετικό του ντεμπούτο με την ταινία *Βιοτεχνία Ονείρων*, η οποία γυρίστηκε σε video Beta sp και μεταφέρθηκε σε φιλμ 35 mm. μια πρωτοποριακή τεχνική για την εποχή της. Η ΒΙΟΤΕΧΝΙΑ ΟΝΕΙΡΩΝ απέσπασε οκτώ κρατικά βραβεία, και το Βραβείο Φαντασίας στο Φεστιβάλ του Χιούστον το 1990. Το 2003, σκηνοθέτησε την επόμενη ταινία του, την *[[Πολίτικη κουζίνα (ταινία)|Πολίτικη Κουζίνα]]*, της οποίας ήταν  σεναριογράφος και συμπαραγωγός. Η ταινία σημείωσε μεγάλη εμπορική επιτυχία στην Ελλάδα, με 1.229.633 εισιτήρια, τα οποία είναι τα περισσότερα που έχει κόψει ταινία στη χώρα. Η ταινία κέρδισε στα Κρατικά Κινηματογραφικά Βραβεία Ποιότητας το βραβείο καλύτερης ταινίας και στα ίδια βραβεία ο Τάσος Μπουλμέτης το βραβείο σκηνοθεσίας και το βραβείο σεναρίου.

Η επόμενη ταινία του ήταν η αυτοβιογραφική ταινία *Νοτιάς*, η οποία κυκλοφόρησε το 2016. Το 2018 κυκλοφόρησε το δραματοποιημένο ντοκιμαντέρ για τη νίκη της ΑΕΚ επί της Σλάβια Πράγας το 1968 στον τελικό του ευρωπαϊκού κυπέλλου μπάσκετ το 1968, με τον τίτλο *[[1968 (ταινία)|1968]]*.

Για χρονικό διάστημα υπήρξε βοηθός καθηγητή στο Πανεπιστήμιο της Καλιφόρνια, ενώ έχει διδάξει σκηνοθεσία στο ΙΕΚ Ακμή. Το 2009 εξελέγη πρώτος πρόεδρος της Ελληνικής Ακαδημίας Κινηματογράφου.

## Φιλμογραφία
* *Βιοτεχνία Ονείρων* (1990)
* *[[Πολίτικη κουζίνα (ταινία)|Πολίτικη Κουζίνα]]* (2003)
* *[[Νοτιάς (ταινία)|Νοτιάς]]* (2016)
* *[[1968 (ταινία)|1968]]* (2018)

## Παραπομπές


κατηγορία:Έλληνες σκηνοθέτες
κατηγορία:Έλληνες σεναριογράφοι
Γέβλε

Η **Γέβλε** (προφέρεται [ˈjɛːvlɛ]) είναι πόλη στη Σουηδία, έδρα του δήμου Γέβλε και πρωτεύουσα της επαρχίας Γέβλεμποργκ. Το 2017 είχε πληθυσμό 100.603 κατοίκων, όντας η 13η πιο πυκνοκατοικημένη πόλη στη Σουηδία. Είναι η αρχαιότερη πόλη της ιστορικής Νορλάνδης (Βόρεια Εδάφη της Σουηδίας), έχοντας λάβει την χάρτα της το 1446 από τον Χριστόφορο Γ΄ της Δανίας. Σε σχέση με τις υπόλοιπες μεγάλες πόλεις της Νορλάνδης, το Γέβλε είναι η πλησιέστερη μεγάλη πόλη της Νορλάνδης προς τη Στοκχόλμη.

Τα τελευταία χρόνια, η πόλη λαμβάνει διεθνή προσοχή λόγω της μεγάλης κατσίκας Γιούλε η οποία δημιουργείται με άχυρο - την κατσίκα του Γέβλε. Η κατσίκα ανεγείρεται τον Δεκέμβριο κάθε έτους και στη συνέχεια συνήθως βανδαλίζεται, με κάποιον να καίει την κατσίκα. Η κατσίκα έχει γίνει πλέον ένα σύμβολο της πόλης και χρησιμοποιείται για διάφορους σκοπούς μάρκετινγκ.

## Παραπομπές


Κατηγορία:Πόλεις της Σουηδίας
Dispatches from Elsewhere

Το ***Dispatches from Elsewhere*** είναι μια Αμερικανική τηλεοπτική σειρά ανθολογίας που δημιουργήθηκε από και με πρωταγωνιστή τον Τζέισον Σίγκελ που έκανε πρεμιέρα στο AMC την 1 Μαρτίου του 2020.

## Υπόθεση
Το *Dispatches from Elsewhere* ακολουθεί μία ομάδα καθημερινών ανθρώπων καθώς έρχονται αντιμέτωποι με έναν γρίφο που κρύβεται πίσω από το πέπλο της καθημερινότητας. Θα μάθουν ότι το μυστήριό του είναι πολύ μεγαλύτερο από όσο φαντάζονταν.

## Ηθοποιοί
* Τζέισον Σιγκάλ ως Πίτερ
* Ρίτσαρντ Ε. Γκραντ ως Οκτάβιο
* Σάλι Φιλντ ως Τζάνις
* Ιβ Λίντλεϊ, ως Σιμόν
* Αντρέ Μπέντζαμιν,ως Φρεντγούαϊν
* Τάρα Λιν Μπαρ ως Νεαρή Τζάνις
* Αμάντα Σούνοβερ ως Σερβιτόρα
* Τζέισον Ουόρντ Ουίλιαμς ως Άνετο Αφεντικό 
* Αμίρ Κάμπελ ως Θαμώνας του Καφέ

## Παραγωγή
### Κινηματογράφηση
Η σειρά ξεκίνησε τα γυρίσματα στη Φιλαδέλφεια, συγκεκριμένα στην περιοχή Upper Darby Township, Pennsylvania τον Ιούλιο του 2019.

## Στην Ελλάδα
Η σειρά έκανε πρεμιέρα στην Ελλάδα μέσα από τη συνδρομητική υπηρεσία ροής Amazon Prime Video στις 8 Μαΐου του 2020.

## Παραπομπές


## Εξωτερικοί σύνδεσμοι
*   στο Internet Movie Database

Κατηγορία:Τηλεοπτικές σειρές του AMC
Λουίζα Αυγούστα της Δανίας

Η **Λουίζα Αυγούστα** (δαν. *Luisa Augusta*, 7 Ιουλίου 1771 - 13 Ιανουαρίου 1843) του Οίκου του Ολδεμβούργου ήταν πριγκίπισσα της Δανίας και με τον γάμο της έγινε δούκισσα του Σλέσβιχ-Χόλσταϊν-Σόντερμπουργκ-Αουγκούστενμπουργκ.

## Βιογραφία
Αν και επίσημα θεωρείται κόρη του Χριστιανού Ζ΄ της Δανίας, είναι ευρέως αποδεκτό ότι βιολογικός πατέρας της ήταν ο Γιόχαν Φρήντριχ Στρούενσε, ιατρός του βασιλιά και *[[de facto]]* αντιβασιλέας της χώρας την εποχή της γέννησής της. Υπήρξε εραστής της μητέρας της, Καρολίνας Ματθίλδης, κόρης του Φρειδερίκου, Πρίγκιπα της Ουαλίας, διαδόχου της Βρετανίας. Ενίοτε η Λουίζα Αυγούστα αποκαλείτο *η μικρή Στρούενσε*, αλλά αυτό δεν επηρέαζε τη θέση της.

## Οικογένεια
Παντρεύτηκε το 1786 το Φρειδερίκο Χριστιανό Β΄ του Σλέσβιχ-Χόλσταϊν-Σόντερμπουργκ-Αουγκούστενμπουργκ και είχε τρία τέκνα:
* Καρολίνα Αμαλία (1796 - 1881), παντρεύτηκε το Χριστιανό Η΄ της Δανίας.
* Χριστιανός Αύγουστος Β΄ (1798 - 1869), Δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ.
* Φρειδερίκος (1800 - 1865), Πρίγκιπας του Νερ.

## Παραπομπές


## Πηγές
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 56.

Κατηγορία:Οίκος του Όλντενμπουργκ
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Αουγκούστενμπουργκ
Κατηγορία:Πριγκίπισσες της Δανίας
Κατηγορία:Πριγκίπισσες της Νορβηγίας
Αυγούστα Ρόις του Έμπερσντορφ

Η **Αυγούστα** (γερμ. *Augusta Reuß*, 19 Ιανουαρίου 1757 - 16 Νοεμβρίου 1831) του Οίκου του Ρόυς ήταν πριγκίπισσα του Έμπερσντορφ και Λόμπενσταϊν και με το γάμο της έγινε δούκισσα της Σαξονίας-Κοβούργου-Ζάαλφελντ. 

## Βιογραφία
Η *Αυγούστα Καρολίνα Σοφία* γεννήθηκε στο Ζάαλμπουργκ-Έμπερσντορφ και ήταν το δεύτερο παιδί και η πρώτη κόρη του Ερρίκου ΚΔ΄ του Ρόυς-Έμπερσντορφ και της Καρολίνας Ερνεστίνης, κόρης του Γεωργίου Αυγούστου του Έρμπαχ-Σένμπεργκ.

Το Έρμπαχ ήταν κέντρο Ευσεβισμού (''Pietismus'') στη Θουριγγία και οι γονείς των γονέων της ήταν διακαείς θαυμαστές του θρησκευτικού αυτού κινήματος. Η μεγάλη θεία της, Ερδμούδη Δωροθέα του Ρόυς-Έμπερσντορφ, είχε παντρευτεί το Νίκολαους Τσίντσεντορφ, ηγέτη της αναβιωμένης Μοραβικής Εκκλησίας. Το υπόβαθρο αυτό εξηγεί τα βαθιά θρησκευτικά αισθήματα της Αυγούστας στα επόμενα έτη.

Ο πατέρας της παρήγγειλε ένα πορτραίτο της ως "Αρτεμισία" στο ζωγράφο Γιόχαν Χάινριχ Τίσμπαϊν και το έδειξε στη *[[Δίαιτα (συνέλευση)|Διαρκή Συνέλευση]]*, έτσι οι υποψήφιοι γαμπροί θα έβλεπαν την όμορφη κόρη του. Ο Φραγκίσκος της Σαξονίας-Κοβούργου-Ζάαλφελντ απέκτησε το έργο πληρώνοντας τέσσερις φορές την αξία του, καθώς ήταν βαθιά ερωτευμένος με την Αυγούστα. Ωστόσο, έπρεπε να νυμφευτεί μία συγγενή του, τη Σοφία της Σαξονίας-Χίλντμπουργκχαουζεν. Αυτή απεβίωσε 7 μήνες μετά, έτσι ο Δούκας ήταν μετά ελεύθερος να ζητήσει το χέρι της αγαπημένης του.

## Οικογένεια
Παντρεύτηκε το Φραγκίσκο της Σαξονίας-Κοβούργου-Ζάαλφελντ το 1777 και είχε επτά τέκνα:
* Σοφία (1778 - 1835), παντρεύτηκε τον Εμμανουέλ, Κόμη του Μένσντορφ-Πουϊγύ.
* Αντωνία (1779 - 1824), παντρεύτηκε τον Αλέξανδρο της Βυρτεμβέργης.
* Ιουλιανή (1781 - 1860), παντρεύτηκε τον Κωνσταντίνο Πάβλοβιτς της Ρωσίας.
* Ερνέστος Α΄ (1784 - 1844), Δούκας της Σαξονίας-Κοβούργου-Γκόθας.
** Αλβέρτος (1819 - 1861), Πρίγκιπας της Σαξονίας-Κοβούργου-Γκόθας. Νυμφεύτηκε την εξαδέλφη του, Βικτωρία του Ηνωμένου Βασιλείου.
* Φερδινάνδος (1785 - 1851), Πρίγκιπας της Σαξονίας-Κοβούργου & Γκότα.
** Φερδινάνδος Β΄ (1816 - 1885), Βασιλιάς της Πορτογαλίας.
* Βικτωρία (1786 - 1861), παντρεύτηκε πρώτα τον Έμιχ Κάρολ του Λάινινγκεν και έπειτα τον Εδουάρδο, Δούκα του Κεντ και Στράθερν. Κόρη της από τον 2ο γάμο ήταν η:
** Βικτωρία (1819 - 1901), Βασίλισσα του Ηνωμένου Βασιλείου. Παντρεύτηκε τον εξάδελφό της Αλβέρτο της Σαξονίας-Κοβούργου-Γκόθας.
* Λεοπόλδος Α΄ (1790 - 1865), Βασιλιάς του Βελγίου.
** Λεοπόλδος Β΄ (1835 - 1909), Βασιλιάς του Βελγίου.
** Καρλόττα (1840 - 1927), παντρεύτηκε το Μαξιμιλιανό της Αυστρίας, Αυτοκράτορα του Μεξικού.

## Παραπομπές

## Πηγές
* Gertraude Bachmann: *Natur und Kunst in den Reisetagebüchern der Herzogin Auguste Caroline Sophie von Sachsen-Coburg-Saalfeld* (text of the lecture from the 175th anniversary of Duchess Augusta's death on 16 November 2006 at the Naturkunde-Museum Coburg), Coburg 2006.

Κατηγορία:Πριγκίπισσες τoυ Ρόις
Μιχαήλ (κατεπάνω)

Ο **Μιχαήλ** ήταν βυζαντινός στρατηγός, διοικητής του Θέματος Κύπρου κατά τον 11ο αιώνα.

Ο Μιχαήλ είναι γνωστός από σφραγίδα, μολυβδόβουλο, που βρέθηκε και αναφέρεται με τους τίτλους του βέστη, κριτή, μάγιστρου και τον ανώτερο, κατεπάνω του Θέματος Κύπρου. Ο τίτλος του κατεπάνω στην περίοδο αυτή στην Κύπρο δεν ήταν ισότιμος, όπως παλαιότερα, με αυτό του δουξ, και ο κατεπάνω διοικούσε με άλλον αξιωματούχο κριτή ή άλλο. Πιθανότατα να ταυτίζεται με τον Μιχαήλ κατεπάνω Αντιόχειας την ίδια περίοδο.

## Παραπομπές


Κατηγορία:Βυζαντινοί του 11ου αιώνα
Κατηγορία:Κυβερνήτες του Θέματος Κύπρου
Κατηγορία:Βυζαντινοί διοικητές της Αντιόχειας
Κατηγορία:Βυζαντινοί στρατηγοί
Κατηγορία:Μάγιστροι
Κατηγορία:Κατεπάνω
Κατηγορία:Βυζαντινοί Βέστες
Λουίζα Καρολίνα του Χόχμπεργκ

H **Λουίζα Καρολίνα** (γερμ. *Louise Caroline*, 26 Μαΐου 1768 - 23 Ιουνίου 1820) από τον Οίκο Γκάγιερ φον Γκάγιερσμπεργκ ήταν κόρη του βαρόνου Γκάγιερ φον Γκάγιερσμπεργκ και με τον γάμο της έγινε μεγάλη δούκισσα της Βάδης.

## Βιολογία
Ήταν κόρη του αντισυνταγματάρχη Λούντβιχ Χάινριχ Φίλιπ Γκάγιερ, Βαρόνου φον Γκάγιερσμπεργκ, και της Μαξιμιλιάνα Κριστίνα Χέντβιγκερ φον Σπόνεκ, κόρης του Κόμη φον Σπόνεκ.

Γεννήθηκε στην Καρλσρούη. O γάμος της με τον Κάρολο Φρειδερίκο της Βάδης ήταν μοργανατικός και της δόθηκε ο τίτλος της *Κόμισσας του Χόχμπεργκ*. Απεβίωσε στην Καρλσρούη σε ηλικία 52 ετών.

## Οικογένεια
Παντρεύτηκε το 1787 τον Κάρολο Φρειδερίκο της Βάδης και είχε τέκνα:
* Λεοπόλδος (1790 - 1852), Μέγας Δούκας της Βάδης.
* Γουλιέλμος (1792 - 1859), Πρίγκιπας της Βάδης.
* Φρειδερίκος Αλέξανδρος (10 - 18 Ιουνίου 1793).
* Αμαλία (1795 - 1869), παντρεύτηκε τον Κάρολο Έγκον Β΄ του Φύρστενμπεργκ. Κόρη τους ήταν η:
** Παυλίνα Βιλελμίνη, είχε κόρη την:
*** Μαργαρίτα (1865 - 1940), παντρεύτηκε τον Γουλιέλμο, Κόμη του Χόεναου (γιο του Αλβέρτου της Πρωσίας).
* Μαξιμιλιανός (1796 - 1882), Πρίγκιπας της Βάδης.

## Πηγές
* Huberty, Michel; Giraud, Alain; Magdelaine, F. and B. (1991). L'Allemagne Dynastique, Tome VI. France: Laballery. pp. 95–97, 107–108, 114, 120–121, 477–478. ISBN 2-901138-06-3.
* Schulze, Hermann. Die Hausgesetze der regierenden deutschen Fürstenhäuser, vol. 1. Jena, 1862, pages 165-69.

## Παραπομπές


Κατηγορία:Μοργανατικοί γάμοι
Κατηγορία:Κυρίες Επί Των Τιμών
Κατηγορία:Γερμανίδες βαρώνισσες
Κατηγορία:Γερμανίδες κόμισσες
Λουίζα Ισαβέλλα του Κίρχμπεργκ

Η **Λουίζα Ισαβέλλα** (γερμ. *Luise Isabelle*, 19 Απριλίου 1772 - 6 Ιανουαρίου 1827) από τον Οίκο του Κίρχμπεργκ ήταν κόρη του Βουργράβου του Κίρχμπεργκ και με τον γάμο της έγινε πριγκίπισσα του Νασσάου-Βάιλμπουργκ.

## Βιογραφία
Η *Λουίζα Ισαβέλλα Αλεξανδρινή Αυγούστα ή*ταν κόρη του Γουλιέλμου Γεωργίου του Κίρχμπεργκ & Κόμη του Ζάυν-Χάχενμπουργκ και της Ισαβέλλας Αυγούστας, κόρης του Ερρίκου ΙΑ΄ του Ρόυς-Γκράιτς.

Γεννήθηκε στο Χάχενμπουργκ. Απεβίωσε στη Βιέννη σε ηλικία 55 ετών.

## Οικογένεια
Παντρεύτηκε το 1788 τον Φρειδερίκο Γουλιέλμο του Νασσάου-Βάιλμπουργκ και είχε τέκνα:
* Γουλιέλμος (1792 - 1839), Δούκας του Νάσσαου.
**Αυγούστα Λουίζα* Βιλελμίνη (1794 - 1796).
* Ερριέττα Αλεξανδρινή (1797 - 1829), παντρεύτηκε τον Αρχιδούκα Κάρολο της Αυστρίας, Δούκα του Τέσσεν, έλαβε τον τίτλο της *Κόμισσας του Τήφενμπαχ*.
* *Φρειδερίκος* Γουλιέλμος (1799 - 1845), παντρεύτηκε την Άννα Ρίττερ, Κυρία της Βάλλυεμαρε (μετέπειτα *Κόμισσα του Τήφενμπαχ*), απέκτησαν τη
** Βιλελμίνη (1834 - 1892), Κόμισσα του Τήφενμπαχ, παντρεύτηκε τον Εμίλ ντε Ζιραρντέν, βουλευτή της Γαλλίας.

## Πηγές
*  Darryl Lundy (1 May 2005). "Isabelle Gräfin zu Sayn-Hachenburg". *ThePeerage.com*. Retrieved 2009-05-25.
* Paul Theroff. "NASSAU". *Paul Theroff's Royal Genealogy Site*. Archived from the original on 2009-04-30. Retrieved 2009-05-25.

## Παραπομπές


Κατηγορία:Πριγκίπισσες του Νάσσαου-Βάιλμπουργκ
Ερριέττα του Νάσσαου-Βάιλμπουργκ

Με το όνομα αυτό είναι γνωστά τα εξής πρόσωπα:
* Ερριέττα του Νάσσαου-Βάιλμπουργκ (1780-1857), δούκισσα της Βυρτεμβέργης.
* Ερριέττα Αλεξανδρινή του Νάσσαου-Βάιλμπουργκ (1797-1829), σύζυγος του αρχιδούκα Καρόλου της Αυστρίας, ανιψιά της προηγούμενης.
Αλέξιος ο Αρμένιος

Ο **Αλέξιος** ήταν Βυζαντινός στρατηγός, διοικητής του Θέματος Κύπρου κατά τη διάρκεια του 9ου αιώνα. Ο Αλέξιος, αρμενικής καταγωγής, αποτέλεσε τον πρώτο διοικητή της νήσου έπειτα από την ανακατάληψη της από τους Άραβες.

Ο Αλέξιος, σύμφωνα με ορισμένους ερευνητές, ταυτίζεται με τον ναύαρχο Αλέξιο Μωσηλέ, ο οποίος, ωστόσο, κατά τη διάρκεια της συγκεκριμένης περιόδου ήταν μοναχός. Στο αξίωμα του Στρατηγού Κύπρου υπηρέτησε επί χρονικού διαστήματος επτά ετών.

## Παραπομπές


Κατηγορία:Βυζαντινοί του 9ου αιώνα
Κατηγορία:Κυβερνήτες του Θέματος Κύπρου
Κατηγορία:Βυζαντινοί στρατηγοί
Κάστρο Αγίου Νικολάου Γαΐου

Το **Κάστρο Αγίου Νικολάου Γάιου** είναι κάστρο επί της νήσου Αγίου Νικολάου, απέναντι από τον οικισμό του Γαΐου Παξών. Η ανέγερσή του χρονολογείται από την βενετική περίοδο το 1423.

## Παραπομπές


## Δείτε Επίσης
* Παξοί

Κατηγορία:Παξοί
Άννα Πάβλοβνα της Ρωσίας

Η **Άννα Πάβλοβνα** (ρωσ. *Анна Павловна*, 18 Ιανουαρίου 1795 - 1 Μαρτίου 1865) του Οίκου των Ρομανώφ ήταν μεγάλη δούκισσα της Ρωσίας και με το γάμο της έγινε βασίλισσα των Κάτω Χωρών.

## Βιογραφία
Ήταν το όγδοο παιδί και η πέμπτη κόρη του Παύλου της Ρωσίας και της Σοφίας Δωροθέας (''Μαρίας Φιοντόροβνας''), κόρης του Φρειδερίκου Β΄ Ευγένιου της Βυρτεμβέργης.

## Οικογένεια
Παντρεύτηκε το 1816 το Γουλιέλμο Β΄ των Κάτω Χωρών και είχε πέντε τέκνα:
* Γουλιέλμος Γ΄ (1817 - 1890), Βασιλιάς των Κάτω Χωρών.
* Αλέξανδρος (1818 - 1848), Πρίγκιπας των Κάτω Χωρών.
* Ερρίκος (1820 - 1879), κυβερνήτης του Λουξεμβούργου.
* Γουλιέλμος Αλέξανδρος Φρειδερίκος *Ερνέστος Καζίμηρος* (21 Μαΐου - 22 Οκτωβρίου 1822).
* Σοφία (1824 - 1897), παντρεύτηκε τον Κάρολο Αλέξανδρο της Σαξονίας-Βαϊμάρης-Άιζεναχ.

## Πρόγονοι

## Πηγές
* "Anna Pavlovna – Hermitage Amsterdam". hermitage.nl.
* Kenneth. "Grand Duchess Anna Pavlovna". rusartnet.com.
* Needham, William. The Hiker's Notebook[permanent de

## Παραπομπές


Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Βασίλισσες της Ολλανδίας
Κατηγορία:Μεγάλες Δούκισσες του Λουξεμβούργου
Κατηγορία:Ρώσοι ευγενείς
Κατηγορία:Μεγάλες Δούκισσες της Ρωσίας
Κατηγορία:Βασιλομήτωρ
Κατηγορία:Πριγκίπισσες της Οράγγης
Κατηγορία:Πριγκίπισσες της Ολλανδίας
Κατηγορία:Πριγκίπισσες του Λουξεμβούργου
Βουλή των Αντιπροσώπων της Βοσνίας και Ερζεγοβίνης

Η **Βουλή των Αντιπροσώπων της Βοσνίας και Ερζεγοβίνης** ( Βοσνιακά: *Predstavnički Dom*, Κροατικά : *Zastupnički Dom* και Σερβικά Κυριλλικά: Представнички Дом) είναι η κάτω βουλή της Κοινοβουλευτικής Συνέλευσης της Βοσνίας και Ερζεγοβίνης. Η πάνω βουλή είναι η Βουλή των Λαών της Βοσνίας και Ερζεγοβίνης. Η Βουλή αποτελείται από 42 μέλη, τα οποία εκλέγονται με σύστημα αναλογικής εκπροσώπησης με ανοιχτές λίστες. Τα 28 μέλη εκλέγονται από την Ομοσπονδία της Βοσνίας και Ερζεγοβίνης και τα 14 από την Σερβική Δημοκρατία της Βοσνίας. Τα μέλη διατελούν τετραετείς θητείες. Σήμερα, η Βουλή αποτελείται από τα μέλη που εκλέχθηκαν στις εκλογές της 7ης Οκτωβρίου 2018.

Στη Βουλή των Αντιπροσώπων προεδρεύει ο Ομιλητής και οι δύο αναπληρωματικοί του. Η θέση του Ομιλητή είναι κυλιόμενη και περνά από τους αναπληρωματικούς.

Οι αποφάσεις της Βουλής των Αντιπροσώπων βασίζονται στην πλειοψηφία των ψήφων. Η συναίνεση της Βουλής είναι απαραίτητη για την επικύρωση των νόμων.

## Παραπομπές

Κατηγορία:Εθνικές κάτω βουλές

Κατηγορία:Πολιτική της Βοσνίας και Ερζεγοβίνης
Βερνάρδος της Σαξονίας-Βαϊμάρης-Άιζεναχ

Με το όνομα αυτό υπάρχουν τα εξής πρόσωπα:
* Βερνάρδος της Σαξονίας-Βαϊμάρης-Άιζεναχ (1792-1862), Βερνάρδος Α΄ 
* Βερνάρδος της Σαξονίας-Βαϊμάρης-Άιζεναχ (1878-1900), Βερνάρδος Β΄, γιος του Καρόλου-Αυγούστου μικρανιψιού του Βερνάρδου Α΄.
Μαρία Ιωσηφίνα της Πορτογαλίας

Η **Μαρία Ιωσηφίνα** (πορτογαλ. *Maria José*, 19 Μαρτίου 1857 - 11 Μαρτίου 1943) του Οίκου των Αβίς-Μπραγκάνσα ήταν πριγκίπισσα (*infanta*) της Πορτογαλίας και με το γάμο της έγινε δούκισσα εν Βαυαρία.

## Βιογραφία
Η *Μαρία Ιωσηφίνα Ιωάννα Ευλαλία Λεοπολδίνη Αδελαΐδα Ισαβέλλα Καρολίνα Μιχαέλα Ραφαηλία Γαβριηλία Φραγκίσκη της Ασίζης και της Παυλίνα Αγνή Σοφία Ιωακείμη Θηρεσία Βενεδίκτη Βερναρδίνη* ήταν το τέταρτο παιδί και η τρίτη κόρη του Μιχαήλ Α΄ της Πορτογαλίας και της Αδελαΐδας, κόρης του Κωνσταντίνου του Λέβενσταϊν-Βέρτχαϊμ-Ρόζενμπεργκ.

## Οικογένεια
Παντρεύτηκε το 1874 τον Κάρολο Θεόδωρο εν Βαυαρία και είχε πέντε τέκνα:
* Σοφία Αδελαΐδα (1875 - 1957), παντρεύτηκε τον Ιωάννη Βίτο του Τέρρινγκ-Γιέττενμπαχ.
** Κάρολος Θεόδωρος (1900 - 1967), Κόμης του Τέρρινγκ-Γιέττενμπαχ. Νυμφεύτηκε την Ελισάβετ, κόρη του Νικολάου της Ελλάδας.
* Ελισάβετ (1876 - 1965), παντρεύτηκε τον Αλβέρτο Α΄ του Βελγίου.
* Μαρία Γαβριέλλα (1878 - 1912), παντρεύτηκε το Ροβέρτο της Βαυαρίας.
* Λουδοβίκος Γουλιέλμος (1884 - 1968), Δούκας εν Βαυαρία.
* Φραγκίσκος Ιωσήφ (1888 - 1912), Δούκας εν Βαυαρία.

## Πρόγονοι


## Πηγές
* Birmingham, David (1993). *A Concise History of Portugal (2nd ed.)*. Cambridge, England: University of Cambridge. ISBN 0-521-83004-4.
* Sexau, Richard. *Fürst und Arzt, Dr. med. Herzog Carl Theodor in Bayern: Shicksal zwischen Wittelsbach und Habsburg*. Graz: Verlag Styria, 1963.

## Παραπομπές


Κατηγορία:Οίκος της Μπραγκάνσα
Κατηγορία:Δούκισσες στη Βαυαρία
Κατηγορία:Ινφάντας της Πορτογαλίας